Напрыканцы свята былі падведзены вынікі конкурсу сярод кулінараў. Начальнік аддзела ідэалагічнай работы, культуры і па справах моладзі райвыканкама Інга Журомская шчыра павіншавала пераможцаў і ўручыла ім заслужаныя ўзнагароды. Трэцяе месца ў конкурсе занялі загадчыца Сітцаўскага КПП Кацярына Шарох і работніцы дзіцячага садка, другое раздзялілі між сабой майстрыхі мясцовай сярэдняй школы і аддзялення кругласутачнага ўтрымання для асоб пажылога ўзросту. Пераможцай жа па праве стала медсястра Сітцаўскай амбулаторыі Тамара Салаўёва. Яе торт “Святы Серафім” быў аднагалосна прызнаны лепшай работай, калі можна так сказаць, у кулінарным жанры.